**Január 31-ig lehet még jelentkezni a következő, 2020 szeptemberében induló EU-FORA programra!**

Az Európai Élelmiszerbiztonsági Hatóság (EFSA) ismét meghirdette az **EU-FORA programot** **(European Food Risk Assessment Fellowship Programme)**, amelyre **2020. január 31-ig lehet jelentkezni**.

A program lehetőséget nyújt a karrierjük elején és közepén járó kutatók számára, hogy valamelyik nagy, európai kockázatértékelési intézményben szerezzenek tapasztalatot az élelmiszerbiztonsági kockázatértékelés területén.

A programban részt vevő ösztöndíjasok egy 12 hónapos periódus idejére kapcsolódnak be egy másik európai ország élelmiszerbiztonsági kockázatértékelő intézményének munkájába. Az EU-FORA pályázatra a molekuláris biológia, biológia, mikrobiológia, állatorvostudomány / orvostudomány, mezőgazdasági tudományok, biokémia, kémia, környezeti tudományok, az élelmiszertechnológia és a toxikológia területén dolgozó szakemberek adhatják be jelentkezésüket.

A programról további információ az alábbi linken keresztül érhető el: <http://www.efsa.europa.eu/en/engage/fellowship>

Az ösztöndíjra jelentkezni a következő linken keresztül lehet január 31-ig: <https://careers.efsa.europa.eu/jobs/efsa-european-food-risk-assessment-fellowship-programme-2020-196>